|  |
| --- |
| Institutt for global helse og samfunnsmedisin |
| Klinisk institutt 2 |
| Institutt for biomedisin |
| Klinisk institutt 1 |
| Institutt for klinisk odontologi |

|  |  |
| --- | --- |
| Referanse | Dato |
| 2016/7416-MARSTI | 11.10.2016 |
|  |  |
|  | |

**Høring - Nasjonale retningslinjer for åpen tilgang til forskningsresultater**

Vi viser til brev fra universitetsledelsen og rapport «Nasjonale retningslinjer for åpen tilgang til forskningsresultater» (2016/7416-2).   
  
Utgangspunktet for rapporten er regjerningens mål om at resultater av norsk forskning skal være offentlig tilgjengelige og at Norge skal være et forsiktig foregangsland i dette arbeidet.

Forslaget til retningslinjer legger viktige føringer på publikasjonspraksisen:

1. Forskere finansiert av offentlige midler skal som førstevalg publisere sine vitenskapelige artikler i tidsskrift med åpen tilgang (såkalt gull Open Access).
2. Forskere som velger tidsskrift uten åpen tilgang, skal gjøre artikkelen åpent tilgjengelig i et vitenarkiv (såkalt grønn Open Access). Tilgang bør gis maksimalt seks måneder etter publisering for STM-fagene (Science, Technology and Medicine) og tolv måneder for humaniora og samfunnsvitenskap i tråd med EU-kommisjonens anbefalinger.
3. Alle forskningsutførende institusjoner skal sørge for at deres forskningsartikler deponeres i et egnet vitenarkiv senest ved publiseringstidspunktet, uavhengig av publiseringskanal og uavhengig av om det er mulig å gjøre dem åpent tilgjengelig. Deponering er en forutsetning for at artiklene skal telle i den resultatbaserte omfordelingen.

Vi viser til brev fra Universitetsledelsen og rapporten for ytterligere detaljer. Universitetsbiblioteket vil holde et seminar om Open Access publisering 25. oktober 2016.

Vi ber om at eventuelle innspill til rapporten fra instituttene sendes til fakultetet innen **onsdag 19. oktober.**

Vennlig hilsen

Inger Hjeldnes Senneseth

fakultetsdirektør Marianne Heldal Stien

rådgiver